32005R1687
L 271/14
JURNALUL OFÍCIAL AL UNIUNII EUROPENE
REGULAMENTUL (CE) NR. 1687/2005 AL COMISIEI
din 14 octombrie 2005
de modificare a Regulamentului (CE) nr. 2869/95 privind taxele care trebuie plătite Oficiului pentru Armonizare în cadrul Pieței Interne (mărci, desene și modele industriale) în ceea ce privește adaptarea anumitor taxe
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 40/94 al Consiliului din 20 decembrie 1993 privind marca comunitară (1), în special articolul 139 alineatul (3),
întrucât:
(1)
Articolul 139 alineatul (2) din Regulamentul (CE) nr. 40/94 prevede că valoarea taxelor care trebuie plătite Oficiului pentru Armonizare în cadrul Pieței Interne (mărci, desene și modele industriale) (denumit în continuare „oficiul”) trebuie stabilită la un nivel care să asigure încasarea unui venit suficient pentru a asigura echilibrul bugetului său.
(2)
Pe termen mediu, se așteaptă o creștere considerabilă a veniturilor oficiului, rezultată, în special, din plata taxelor de reînnoire pentru mărcile comunitare.
(3)
Aderarea Comunității Europene la Protocolul privind Aranjamentul de la Madrid privind înregistrarea internațională a mărcilor, aprobat prin Decizia 2003/793/CE a Consiliului (2) (denumit în continuare „Protocolul de la Madrid”) și gestionarea procedurii de înregistrare electronică ar trebui să simplifice această procedură și să-i diminueze costurile. De asemenea, eficiența gestionării Oficiului ar trebui să diminueze cheltuielile.
(4)
Reducerea taxelor ar fi, prin urmare, o măsură adecvată pentru a asigura echilibrul necesar al bugetului, încurajând totodată accesul utilizatorilor la sistem. Cu toate acestea, trebuie precizat că un ușor excedent este întotdeauna justificat, deoarece acesta permite abordarea unor situații mai mult sau mai puțin imprevizibile care apar și evitarea deficitelor nedorite.
(5)
Prin urmare, ar fi justificată modificarea taxelor cu o valoare totală de aproximativ 35-40 milioane EUR pe an. Această sumă ar trebui împărțită între taxele de depunere a unei cereri și de înregistrare, pe de o parte, și taxa de reînnoire, pe de altă parte. De asemenea, în cazul în care cererea este depusă prin mijloace electronice, trebuie prevăzută o taxă mai mică.
(6)
Fluctuațiile indicatorilor principali ar trebui monitorizate periodic, pentru a asigura echilibrul dintre venituri și cheltuieli.
(7)
Prin urmare, Regulamentul (CE) nr. 2869/95 al Comisiei (3) ar trebui modificat în consecință.
(8)
Măsurile prevăzute de prezentul regulament sunt conforme cu avizul Comitetului pentru taxe, norme de punere în aplicare și procedura camerelor de recurs ale Oficiului pentru Armonizare în cadrul Pieței Interne (mărci, desene și modele industriale),
ADOPTĂ PREZENTUL REGULAMENT:
Articolul 1
Regulamentul (CE) nr. 2869/95 se modifică după cum urmează:
1.
Tabelul de la articolul 2 se modifică după cum urmează:
(a)
Punctul 1 se înlocuiește cu următorul text:
„1.
Taxă de bază pentru depunerea unei cereri de marcă individuală [articolul 26 alineatul (2); norma 4 litera (a)]
900”.
(b)
Se inserează următorul punct 1b:
„1b.
Taxă de bază pentru depunerea unei cereri de marcă individuală prin mijloace electronice [articolul 26 alineatul (2); norma 4 litera (a)]
750”.
(c)
Punctele 2-4 se înlocuiesc cu următorul text:
„2.
Taxă pentru fiecare clasă de bunuri și servicii, peste clasa a treia, pentru o marcă individuală [articolul 26 alineatul (2); norma 4 litera (a)]
150
3.
Taxă de bază pentru depunerea unei cereri de marcă colectivă [articolul 26 alineatul (2) și articolul 64 alineatul (3); norma 4 litera (a) și norma 42]
1 300
4.
Taxă pentru fiecare clasă de bunuri și servicii, peste clasa a treia, pentru o marcă colectivă [articolul 26 alineatul (2) și articolul 64 alineatul (3); norma 4 litera (b) și norma 42]
300”.
(d)
Punctele 7-10 se înlocuiesc cu următorul text:
„7.
Taxă de bază pentru înregistrarea unei mărci individuale [articolul 45; norma 23 alineatul (1) litera (a)]
850
8.
Taxă pentru fiecare clasă de bunuri și servicii, peste clasa a treia, pentru o marcă individuală [articolul 45; norma 23 alineatul (1) litera (b)]
150
9.
Taxă de bază pentru înregistrarea unei mărci colective [articolul 45; norma 23 alineatul (1) litera (a) și norma 42]
1 700
10.
Taxă pentru fiecare clasă de bunuri și servicii, peste clasa a treia, pentru o marcă colectivă [articolul 45 și articolul 64 alineatul (3); norma 23 alineatul (1) litera (b) și norma 42]
300”.
(e)
Punctele 12-15 se înlocuiesc cu următorul text:
„12.
Taxă de bază pentru reînnoirea unei mărci individuale [articolul 47 alineatul (1); norma 30 alineatul (2) litera (a)]
1 500
12a.
Taxă de bază pentru reînnoirea unei mărci individuale prin mijloace electronice [articolul 47 alineatul (1); norma 30 alineatul (2) litera (a)]
1 350
13.
Taxă pentru reînnoirea fiecărei clase de bunuri și servicii, peste clasa a treia, pentru o marcă individuală [articolul 47 alineatul (1); norma 30 alineatul (2) litera (b)]
400
14.
Taxă de bază pentru reînnoirea unei mărci colective [articolul 47 alineatul (1) și articolul 64 alineatul (3); norma 30 alineatul (2) litera (a) și norma 42]
3 000
15.
Taxă pentru reînnoirea fiecărei clase de bunuri și servicii, peste clasa a treia, pentru o marcă colectivă [articolul 47 alineatul (1) și articolul 64 alineatul (3); norma 30 alineatul (2) litera (b) și norma 42]
800”.
2.
La articolul 5 alineatul (1), literele (b) și (c) se elimină.
3.
Articolul 8 se modifică după cum urmează:
(a)
La alineatul (1), literele (b) și (c) se elimină.
(b)
La alineatul (3) litera (a), punctele (i) și (iii) se elimină.
4.
La articolul 11 alineatul (3), literele (a) și (b) se înlocuiesc cu următorul text:
„(a)
pentru o marcă individuală: 1 450 EUR plus, după caz, 300 EUR pentru fiecare clasă de bunuri sau servicii peste clasa a treia;
(b)
pentru o marcă colectivă menționată la norma 121 alineatul (1) din Regulamentul (CE) nr. 2868/95 al Comisiei: 2 700 EUR plus, după caz, 600 EUR pentru fiecare clasă de bunuri sau servicii peste clasa a treia.”
5.
La articolul 12 alineatul (2), literele (a) și (b) se înlocuiesc cu următorul text:
„(a)
pentru o marcă individuală: 1 200 EUR plus 400 EUR pentru fiecare clasă de bunuri și servicii conținută de înregistrarea internațională, peste clasa a treia;
(b)
pentru o marcă colectivă menționată la norma 121 alineatul (1) din Regulamentul (CE) nr. 2868/95 al Comisiei: 2 700 EUR plus 800 EUR pentru fiecare clasă de bunuri și servicii conținută de înregistrarea internațională, peste clasa a treia.”
6.
La articolul 13 alineatul (1), literele (a) și (b) se înlocuiesc cu următorul text:
„(a)
pentru o marcă individuală: 850 EUR plus 150 EUR pentru fiecare clasă de bunuri și servicii conținută de înregistrarea internațională, peste clasa a treia;
(b)
pentru o marcă colectivă: 1 700 EUR plus 300 EUR pentru fiecare clasă de bunuri și servicii conținută de înregistrarea internațională, peste clasa a treia.”
Articolul 2
În cazul în care valoarea taxelor descrise la articolele 2, 11 și 12 se modifică, se aplică următoarele norme tranzitorii:
1.
Valoarea taxei de depunere a unei cereri de marcă comunitară, inclusiv, după caz, taxele de clasă, este cea prevăzută de regulamentul în vigoare la data depunerii cererii, în conformitate cu articolul 25 alineatul (1) litera (a) sau (b) din Regulamentul (CE) nr. 40/94.
2.
Valoarea taxei de înregistrare a unei mărci comunitare, inclusiv, după caz, taxele de clasă, este cea prevăzută de regulamentul în vigoare la data transmiterii notificării menționate la norma 23 alineatul (2) din Regulamentul (CE) nr. 2868/95.
3.
Valoarea taxei care trebuie plătită pentru depunerea oricărei alte cereri sau pentru redactarea oricărui alt act este cea prevăzută de regulamentul în vigoare la data efectuării plății.
4.
Valoarea taxelor prevăzute la articolele 11 și 12 este stabilită în conformitate cu reglementările comune din cadrul Aranjamentului de la Madrid privind înregistrarea internațională a mărcilor și al protocolului aferent acestui aranjament.
Articolul 3
Prezentul Regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 octombrie 2005.